Diari Oficial de la Generalitat Valenciana


Sumari del DOGV 6837, del 09-08-2012 (2012/7650)

Informació pública de l'aprovació del text refós de l'expedient de modificació puntual de les normes subsidiàries de planejament municipal de la norma 51 de les normes subsidiàries, així com de la introducció de l'apartat 4t en l'article 48 del text normatiu de les normes subsidiàries.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6837

Data del DOGV
:   09-08-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/7650


Data del document
:   25-07-2012

Organisme emissor
:   Ajuntament de Xaló

Tipus de document
:   Anunci

Descriptors 

:   * Xaló
    * pla d'urbanisme
    * administració local

Informació pública de l'aprovació del text refós de l'expedient de modificació puntual de les normes subsidiàries de planejament municipal de la norma 51 de les normes subsidiàries, així com de la introducció de l'apartat 4t en l'article 48 del text normatiu de les normes subsidiàries. [2012/7650]  
El Ple de l'Ajuntament de Xaló, en la sessió celebrada el dia 25 de juliol de 2012, va acordar:  
Atés el tenor de l'article 21.2.c de la Llei 10/2004, de 9 de desembre, de la Generalitat, del Sòl No Urbanitzable, que expressa que la superfície ocupada per la edificació no excedirà mai del 2% de la finca rústica; la resta d'esta haurà d'estar i mantindre's amb les seues característiques naturals pròpies. No obstant això, el pla podrà permetre servicis complementaris de l'habitatge familiar, sense obra de fàbrica sobre rasant natural, la superfície del qual no excedisca a l'ocupada per l'edificació.  
Vist que les normes subsidiàries de planejament municipal no contemplen este tipus de servicis complementaris sense obra de fàbrica sobre rasant natural, esta Alcaldia considera apropiat que es contemple i preveja en el text de les normes subsidiàries, sense cap al·lusió a quin tipus d'obres de fàbrica afecte.  
Atés que el Plenari Municipal aprovà la informació pública i provisional de la precitada modificació normativa.  
Vist l'informe dictamen de la Comissió d'Avaluació Ambiental, de 8 de març de 2012, que conclou la no-exigència d'avaluació ambiental de la modificació, així com que exigeix la introducció d'un nou apartat 4t en la norma 48.  
De conformitat amb el que es disposa l'article 94.1 i 83 de la Llei 16/2005, de 30 de desembre, Urbanística Valenciana.  
Així mateix, i amb la finalitat d'acomplir el que s'ha disposat, i de conformitat amb el dictat de l'article 97.2 del Reial Decret 2568/1986, de 28 de novembre, pel qual s'aprova el Reglament d'Organització, Funcionament i Règim Jurídic de les Entitats Locals, amb el dictamen favorable previ de la Comissió Informativa d'Afers Generals, el Plenari acorda:  
Aprovar el text refós del present expedient de modificació puntual de les normes subsidiàries de planejament municipal de Xaló de la norma 51 de les normes subsidiàries, així com introduir l'apartat 4t en l'article 48 del text normatiu de las normes subsidiàries, que té el tenor següent:  
«48.4. Limitacions a la implantació d'usos.  
La implantació dels usos permesos en cada classe de sòl atendrà a les següents limitacions:  
a) Sobre sòls afectats per risc d'inundació, requerirà un informe favorable previ de l'òrgan corresponent de la Generalitat Valenciana relatiu a l'afecció al PATRICOVA.  
b) Sobre àrees catalogades com a forestals segons l'Inventari Forestal de la Comunitat Valenciana, s'atendrà a les limitacions que determine la normativa forestal aplicable i requerirà un informe previ de l'Administració forestal.  
c) Sobre les zones LIC i ZEPA, requerirà informe favorable previ de l'òrgan corresponent de la Generalitat Valenciana relatiu a l'afecció a la Xarxa Natura 2000. Si es localitzen en l'àmbit del paisatge protegit, se sol·licitarà a més un informe favorable de l'òrgan corresponent de la Generalitat Valenciana sobre l'afecció a dita figura de protecció.  
d) Sobre els sòls que tinguen la condició de béns de domini públic, o es troben sotmesos a un règim específic de protecció, s'actuarà d'acord amb la seua legislació reguladora».  
Cosa que es fa pública perquè se'n prenga coneixement, i se sotmeten els documents a informació pública, per un termini d'un mes, comptador des de l'endemà de la publicació d'este anunci en el Diari Oficial de la Comunitat Valenciana, en un diari no oficial d'ampla difusió a la localitat i al tauler d'anuncis del municipi.  
Durant este termini es podran formular les al·legacions que s'estimen pertinents, i l'expedient complet romandrà exposat al públic i podrà consultar-se al Departament d'Urbanisme del Ajuntament de Xaló, situat al carrer de l'Església, número 27, de dilluns a divendres, des de les 09.30 fins a les 14.00 hores.   
Esta informació es publica igualment en la pàgina web de l'Ajuntament: .  
  
Xaló, 27 de juliol de 2012.- L'alcalde: Joan Miquel Garcés Font.